**Referat fra gennemgang af flodemålet d. 26. maj 2024.**

Deltagere i gennemgangen af Flodemaalet.

Mørdrupgård: Knud Foldschack

Repræsentanter: John Dige Bach, Niels Jensen, Lars Haugaard

Gennemgangen startede kl. 1100 ved Buresø 12, og sluttede ved Plantagevej 12.

Fra Mørdrupgårds side, var der ingen nye generelle udmeldinger fra Knud Foldschack.

Buresø 12: Lars til stede, ingen bemærkninger

Buresø 10: Niels til stede, ingen bemærkninger

Buresø 8: Mie og Kaspar til stede. Der var ansøgt om at dele broretten mellem Buresø 8 og Birkevej 6, således at Birkevej 6 får egen bro. Den skal anlægges til venstre for den eksisterende, og skal anlægges på eget flodemål ind mod Buresø 6. Det blev oplyst, at der var enighed om det ansøgte.

Beslutning: Foldschack godkendte det ansøgte uden bemærkninger fra repræsentanterne.

Buresø 6: Annette til stede. Der var ansøgt om at anlægge en bro ud for parcellen, hvilket blev godkendt af Foldschack, ingen bemærkninger fra repræsentanterne.

Buresø 2: Ingen til stede

Buresø 3: ingen til stede

Birkevej 4: Der var ansøgt om fællesbro, beliggende på Buresø 2´s flodemål. Foldschack godkendte ansøgningen med den klausul, at hvis nuværende eller fremtidige beboere på Buresø 4 og Birkevej 2 ønsker broret, vil det blive som en del af den fællesbro som Birkevej 4 må etablere.  Repræsentanterne lagde stor vægt på at godkendelsen var betinget af at aftalen blev udfærdiget så der var klarhed over dette, hvilket Foldschack ville sørge for.

Tjørnevej 9: Havde meldt afbud

Tjørnevej 7: Lise til stede, ingen bemærkninger

Tjørnevej 5: Ingen til stede, der var ansøgt om anlæggelse af en bro, Foldschack tager kontakt for den videre proces

Tjørnevej 1: Ingen tilstede

Plantagevej 2: John til stede, ingen bemærkninger

Plantagevej 4: Ingen tilstede

Plantagevej 6: Carsten til stede. Der var ansøgt om anlæggelse af bro hvilket var godkendt af Foldschack, ingen bemærkninger fra repræsentanterne. Carsten fik lov til at fælde 2 træer der var gået ud og som hang over hans sti ned mod søen. De to træer ville efter fældning blive liggende på Flodemaalet. Et andet træ langs stien ud for parcellen måtte ikke fældes, da der stadig var grønt løv i toppen.

Plantagevej 8: Dorthe var til stede. Der var ansøgt om pleje af Flodemaalet, men efter senere forhandling med Foldschack er der givet tilladelse til anlæggelse af bro + plejeret, ingen bemærkninger fra repræsentanterne.

Plantagevej 10: ingen til stede

Plantagevej 12: ingen til stede